b'\n_START_ARTICLE_\nSveti Grgur (otok)\n_START_PARAGRAPH_\nSveti Grgur je nenaseljen otok v Jadranskem morju, ki pripada Hrva\xc5\xa1ki._NEWLINE_Otok le\xc5\xbei v Kvarnerskem zalivu. Njegova povr\xc5\xa1ina je 6,37 km\xc2\xb2. Najvi\xc5\xa1ji vrh je 225 mnm visoki Standarac. Dol\xc5\xbeina obalnega pasu meri 14,528 km. Otok le\xc5\xbei v Kvarnerskem zalivu med otokoma Prvi\xc4\x87 na severovzhodu in Rabom, ki le\xc5\xbei 1 km ju\xc5\xbeno od Grgurja. Od kopnega, ki je oddaljeno 6 km, ga lo\xc4\x8di Velebitski kanal._NEWLINE_V zalivu Sv. Grgur, ki le\xc5\xbei na severovzhodni strani otoka, so ohranjene ru\xc5\xa1evine starih zgradb. Otok Grgur prebivalci Raba \xc5\xbee iz davnih \xc4\x8dasov uporabljajo za pa\xc5\xa1njo ovc._NEWLINE_Od za\xc4\x8detka 20. stoleta pa do leta 1988 je bil na otoku \xc5\xbeenski kazensko popravni zavod (zapor). Nekdanji zapor, ki je stal vzhodno od obale zaliva Sv. Grgur je sedaj mogo\xc4\x8de obiskati. Objekti zapora so v ru\xc5\xa1evinah. V turisti\xc4\x8dni sezoni na obali biv\xc5\xa1ega zaporni\xc5\xa1kega pristani\xc5\xa1\xc4\x8da deluje manj\xc5\xa1a restavracija.'